Okresná prokuratúra Považská Bystrica 
Ľ. Štúra 1, 017 01 Považská Bystrica 1 	

Sp. zn. : Pv 29/12/3306	Považská Bystrica, 21.6.2012
EEČ : 2-26-77-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 2, odsek 3 písmeno c Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátorka Okresnej prokuratúry Považská Bystrica
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, 
hoci bol podľa Zákona o rodine, ako aj na základe rozsudku Okresného súdu Pov. Bystrica sp. zn. 3P/41/2007-8 zo dňa 03.10.2007, právoplatného dňa  15.10.2007, povinný prispievať na výživu svojej mal. dcéry XXXXX, sumou po 49,79 Eur mesačne, pričom výživné mal zasielať vždy do 15.-teho dňa v mesiaci vopred matke dieťaťa XXXXX, nar. XXXXX, bytom XXXXX, výživné neplatil ani v mieste bydliska dieťaťa ani na inom mieste a úmyselne sa vyhýbal plneniu svojej vyživovacej povinnosti tým, že aj keď v období od 14.11.2011 do 31.12.2011 pracoval na základe dohody v spol. XXXXX výživné ani z časti neuhradil, následne sa na úrade práce sa ako uchádzač o zamestnanie nezaevidoval ani nepožiadal o dávky v hmotnej núdzi, inú prácu si nenašiel a vyživovaciu povinnosť si neplnil ani iným spôsobom, čím mu za kritické obdobie od júna 2011 do konca mája 2012 vznikol dlh na výživnom v celkovej výške 527,48 Eur, nakoľko časť výživného vo výške 70,- Eur uhradil a skutku sa dopustil napriek tomu, že bol trestným rozkazom Okresného súdu Pov. Bystrica sp. zn. XXXXX zo dňa 11.5.2011, právoplatným dňa 10.06.2011, odsúdený za prečin zanedbania povinnej výživy podľa § 207 ods. 2 Tr. zákona,

lebo zanikla trestnosť činu
Odôvodnenie:
Vyšetrovateľ Okresného riaditeľstva PZ Pov. Bystrica, Odbor kriminálnej polície uznesením ČVS:ORP-767/OVK-PB-2011 zo dňa 05.01.2012 podľa § 199 ods. 1 Tr. poriadku začal trestné stíhanie a súčasne podľa § 206 ods. 1 Tr. poriadku vzniesol obvinenie XXXXX, nar. XXXXX, za prečin zanedbania povinnej výživy podľa § 207 ods. 2, ods. 3 písm. c/ Tr. zákona v podstate na tom skutkovom základe, že hoci bol podľa Zákona o rodine, ako aj na základe rozsudku Okresného súdu Pov. Bystrica sp. zn. 3P/41/2007-8 zo dňa 03.10.2007, právoplatného dňa  15.10.2007, povinný prispievať na výživu svojej mal. dcéry XXXXX sumou po 49,79 Eur mesačne, pričom výživné mal zasielať vždy do 15.-teho dňa v mesiaci vopred matke dieťaťa XXXXX, XXXXX XXXXX, bytom XXXXX, výživné neplatil ani v mieste bydliska dieťaťa ani na inom mieste a úmyselne sa vyhýbal plneniu svojej vyživovacej povinnosti tým, že aj keď v období od 14.11.2011 do 31.12.2011 pracoval na základe dohody v XXXXX, výživné ani z časti neuhradil, následne sa na úrade práce sa ako uchádzač o zamestnanie nezaevidoval ani nepožiadal o dávky v hmotnej núdzi, inú prácu si nenašiel a vyživovaciu povinnosť si neplnil ani iným spôsobom, čím mu za kritické obdobie od júna 2011 do konca decembra 2011 vznikol dlh na výživnom v celkovej výške 278,54 Eur a skutku sa dopustil napriek tomu, že bol trestným rozkazom Okresného súdu Pov. Bystrica sp. zn. XXXXX zo dňa 11.5.2011, právoplatným dňa 10.06.2011, odsúdený za prečin zanedbania povinnej výživy podľa § 207 ods. 2 Tr. zákona,

	Preskúmala som vyšetrovací spis č. ORP-767/OVK-PB-2011 a dospela som k záveru, že návrh vyšetrovateľa PZ na zastavenie trestného stíhania podľa § 215 ods. 1 písm. h/ Tr. poriadku voči obv. XXXXX, je opodstatnený.

	V priebehu skráteného vyšetrovania bol vypočutý obv. XXXXX, pošk. XXXXX, boli zabezpečené listinné dôkazy - rozsudok Okresného súdu v Pov. Bystrici č. 3P/41/2007 zo dňa 03.10.2007 o určení výživného, rodný list dieťaťa, trestný rozkaz č. 2T/74/2011-59 zo dňa 11.5.2011, právoplatný dňa 10.06.2011, ktorým bol obv. XXXXX odsúdený za prečin zanedbania povinnej výživy podľa § 207 ods. 2 Tr. zákona, fotokópie poštových poukážok o zaplatení dlžného výživného, správy na obv. XXXXX zo živnostenského registra, z Obecného úradu XXXXX Úradu práce, sociálnych vecí a rodiny Trenčín, úsek sociálnych vecí a rodiny, Úradu práce, sociálnych vecí a rodiny Trenčín, úsek služieb zamestnanosti, zo sociálnej poisťovne, výpis z priestupkového registra a odpis registra trestov. 

Obvinený XXXXX do zápisnice o výsluchu obvineného zo dňa 14.05.2012 uviedol, že skutočnosti, ktoré sa mu kladú za vinu, sa zakladajú na pravde, pričom svoje konanie veľmi ľutuje. Dodal, že nakoľko sa mu finančná situácia zlepšila, dlžné výživné do konca mesiaca máj 2012 uhradí. 

XXXXX ku skutku viackrát vypovedala, pričom uviedla, že obv. XXXXX jej od júna 2011 do konca mája 2012 dlhoval na výživnom sumu vo výške 577,48 €. Následne v ďalšej výpovedi uviedla, že obv. XXXXX jej v septembri 2011 uhradil na výživnom sumu vo výške 50,- € a v mesiaci december 2011 sumu vo výške 20,- €. Zároveň dodala, že obv. XXXXX jej v dňa 25.05.2012 uhradil sumu vo výške 200,- € a dňa 01.06.2012 sumu vo výške 380,- €, pričom zároveň predložila aj fotokópie poštových poukážok 
-3-

o zaplatení dlžného výživného. Potvrdila, že XXXXX jej teda dodatočne uhradil dlžné výživné v plnej výške, vrátane mesiaca jún 2012. Zároveň uviedla, že jej dieťa hmotnou núdzou netrpelo, dcére dokázala zabezpečiť všetko potrebné. 

	Z fotokópií poštových poukážok vyplýva, že obv. XXXXX uhradil XXXXX dňa 05.09.2011 sumu vo výške 50,- €, dňa 09.12.2011 sumu vo výške 20,- €, dňa 25.05.2012 sumu vo výške 200,- € a dňa 01.06.2012 sumu vo výške 380,- €. 

Z trestného rozkazu Okresného súdu Považská Bystrica sp. zn. 2T/74/2011-59 zo dňa 11.05.2011, právoplatného dňa 10.06.2011, vyplýva, že XXXXX, nar. XXXXX, bol odsúdený za prečin zanedbania povinnej výživy podľa § 207 ods. 2 Tr. zákona.

Prečinu zanedbania povinnej výživy podľa § 207  ods. 2, ods. 3 písm. c/ Tr. zákona sa dopustí ten, kto sa najmenej tri mesiace v období dvoch rokov úmyselne vyhýba plneniu svojej zákonnej povinnosti vyživovať iného a taký čin spáchal napriek tomu, že bol v predchádzajúcich dvadsiatich štyroch mesiacoch za taký čin odsúdený.

Dôkazmi vykonanými v priebehu skráteného vyšetrovania bolo zistené, že obv. XXXXX protiprávnym konaním, teda úmyselným vyhýbaním sa plneniu vyživovacej povinnosti voči mal. XXXXX po formálnej stránke naplnil všetky zákonné znaky skutkovej podstaty uvedeného prečinu.

	Podľa § 86 písm. a/ Tr. zákona trestnosť prečinu  zanedbania povinnej výživy (§ 207 Tr. zák.) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	S prihliadnutím k tomu, že obv. XXXXX si dodatočne splnil v celom rozsahu vyživovaciu povinnosť voči mal. dcére XXXXX a trestný čin nemal trvalo nepriaznivé následky, trestnosť zanedbania povinnej výživy týmto zanikla, čo je v súlade s citovaným ustanovením § 86 písm. a/ Tr. zákona. 

	Podľa § 215 ods. 1 písm. h/ Tr. por. prokurátor zastaví trestné stíhanie, ak zanikla trestnosť činu.

	S prihliadnutím na tieto skutočnosti som rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú môže podať 
                        obvinený a poškodený do 3 dní od jeho oznámenia prostredníctvom 
                        Okresnej  prokuratúry Pov. Bystrica na Krajskú prokuratúru 
                        Trenčíne. Sťažnosť  má odkladný účinok (§ 215 ods. 6 Tr. por.).

Mgr. Radoslava Drdáková
prokurátorka